
Mensch 


Der Artikl is im Dialekt Mingarisch gschrim worn. 


Da Mensch (lat.: Homo sapiens, weisa Mensch) is innahoib vo da 
biologischn Systematik a hehans Spoviech aus da Ordnung vo de 
Primatn. Ea gheat zua Untaordnung vo de Trocknnosnoffn 
(Haplorrhini) und do zua Famij vo de Menschnoffn (Hominidae). Da 
Mensch is de oanzige bis heit iwalebende Oart vo da Gattung Homo. 
Ea hod si vor ebba 200.000 bis 100.000 Joarn in Afrika, vamuatli 
ausm Homo erectus und iwa a ois archaischa Homo sapiens gnennde 
Mosaikform entwicklt. Da Nama Homo sapiens is 1758 duachn Carl 
von Linne in da zehntn Auflog vo seim Werk Systema Natura pragt 
worn. 

Da Mensch ois Tei vo da Natur 


Bis in de spadn 1980a Joar san de Orang-Utans, de Gorillas und de 
Schimpansn in da Famij vo de Menschnoffn (Pongidae) 
zammagfosst worn und da Famij vo de Echtn Menschn (Hominidae) 
gegniwastejt worn. Genetische Vagleiche ham oba zoagt, dass 
Schimpansn und Gorillas mitn Menschn nachanda vawandt san, ois 
wia mit de Orang-Utans; seitdem wern Menschn, Schimpansn und 
Gorillas nebst ian fossiln Vorfahrn zu am gmoasamen Taxon zammagfasst (Hominidae) und des nems Taxon 
vo de Orang-Utans (Ponginae) gstejt. 

Moderna Mensch nochm Vitruv, 
gmolt vo Leonardo da Vinci 


Vh „https://bar.wikipedia.org/w/index.php?title=Mensch&oldid=734603“ 

